CELEX: 62012CA0595
Language: da
Date: 2014-03-06 00:00:00
Title: Sag C-595/12: Domstolens dom (Første Afdeling) af 6. marts 2014 — Loredana Napoli mod Ministero della Giustizia — Dipartimento dell’Amministrazione penitenziaria (anmodning om præjudiciel afgørelse fra Tribunale amministrativo regionale per il Lazio — Italien) (Præjudiciel forelæggelse — socialpolitik — direktiv 2006/54/EF — ligebehandling af mænd og kvinder i forbindelse med beskæftigelse og erhverv — uddannelseskursus med henblik på at opnå ansættelse som tjenestemand — udelukkelse på grund af langvarigt fravær — fravær, der skyldes barselorlov)

28.4.2014   
            
            
               DA
            
            
               Den Europæiske Unions Tidende
            
            
               C 129/5
            
         Domstolens dom (Første Afdeling) af 6. marts 2014 — Loredana Napoli mod Ministero della Giustizia — Dipartimento dell’Amministrazione penitenziaria (anmodning om præjudiciel afgørelse fra Tribunale amministrativo regionale per il Lazio — Italien)
   (Sag C-595/12) (1)
   
   ((Præjudiciel forelæggelse - socialpolitik - direktiv 2006/54/EF - ligebehandling af mænd og kvinder i forbindelse med beskæftigelse og erhverv - uddannelseskursus med henblik på at opnå ansættelse som tjenestemand - udelukkelse på grund af langvarigt fravær - fravær, der skyldes barselorlov))
   2014/C 129/05
   Processprog: italiensk
   
      Den forelæggende ret
   
   Tribunale amministrativo regionale per il Lazio
   
      Parter i hovedsagen
   
   
      Sagsøger: Loredana Napoli
   
      Sagsøgt: Ministero della Giustizia — Dipartimento dell’Amministrazione penitenziaria
   
      Sagens genstand
   
   Anmodning om præjudiciel afgørelse — Tribunale Amministrativo Regionale per il Lazio — fortolkning af artikel 2, stk. 2, litra c), artikel 14, stk. 2, og artikel 15 i Europa-Parlamentets og Rådets direktiv 2006/54/EF af 5. juli 2006 om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv (EUT L 204, s. 23) — direkte virkning — kursus for at opnå en tjenestemandsstilling — nationale bestemmelser, hvorefter en kursusdeltager udelukkes fra kurset ved et fravær uden gyldig grund på over 30 på hinanden efterfølgende dage, og hvorefter deltageren optages på det næste kursus — fravær på grund af barselsorlov
   
      Konklusion
   
   
               1)
            
            
               Artikel 15 i Europa-Parlamentets og Rådets direktiv 2006/54/EF af 5. juli 2006 om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv skal fortolkes således, at den er til hinder for en national lovgivning, der af hensyn til den offentlige interesse udelukker en kvinde, der er på barselorlov, fra en erhvervsuddannelse, der er en integrerende del af hendes ansættelse, og som er obligatorisk for at kunne opnå endelig udnævnelse til en stilling som tjenestemand samt for at nyde godt af en forbedring af hendes arbejdsvilkår, og samtidig sikrer hende en ret til at deltage i det næste planlagte kursus, men hvis starttidspunkt er usikkert.
            
         
               2)
            
            
               Artikel 14, stk. 2, i direktiv 2006/54 finder ikke anvendelse på en national lovgivning som den i hovedsagen omhandlede, der ikke forbeholder mandlige arbejdstagere en bestemt aktivitet, men som forhaler adgangen til denne aktivitet for kvindelige arbejdstagere, som ikke har kunnet færdiggøre deres erhvervsuddannelse på grund af en obligatorisk barselorlov.
            
         
               3)
            
            
               Bestemmelserne i artikel 14, stk. 1, litra c), og artikel 15 i direktiv 2006/54 er tilstrækkeligt klare, præcise og ubetingede til, at de kan have direkte virkning.
            
         
      (1)  EUT C 86 af 23.3.2013.